Пол Скоулз

**Пол Аарон Скоулз** (, *1974 оны арваннэгдүгээр сарын 16-нд төрсөн*) нь Английн хөлбөмбөгчин бөгөөд Манчестер Юнайтед багт хагас хамгаалагчаар тоглодог.

Улаан чөтгөрүүдийн эгнээнээс хөдлөөгүй багийн хүн Скоулз «Солфорд» хотод төрж өсөн, Лангли рүү шилжин сургуульд суралцах үедээ крикет болон хөлбөмбөгийн спортыг сонирхож эхэлжээ. Тэр 14 настайдаа Манчестер Юнайтед багт бэлтгэл хүч болон элссэн бөгөөд 1994-95 оны улирлаар Юнайтедийн лигийн 17 гараанд гарсан юм. 1998-99 оны улирал Манчестер Юнайтедийн түлхүүр тоглогч болохоо харуулан Триблидэж байлаа. Скоулз түүнээс хойш Премьер лигт есөн удаа, УЕФА Аваргуудын Лигт хоёр удаа тус тус аваргын медалийг зүүсэн байна.

Скоулз Английн шигшээ багийг төлөөлөн 1997-2004 оны хооронд тоглохдоо 1998 болон 2002 оны ДАШТ, 2000 болон 2004 оны ЕАШТ-үүдэд оролцсон байна. Мөн тэрээр энэ хүртэлх хугацаанд тоглохдоо нийт 100 шар хуудсаар торгуулж, долоон удаа талбайгаас улаан хуудсаар хөөгдөж байсан байх юм.

Скоулзын Юнайтедэд тоглосон тоо 600 хол давсан бөгөөд уг үзүүлэлтээрээ багийн түүхэн 4 дэх амжилтаар бүртгэгджээ. 2010-11 оны улиралын төгсгөлд зодог тайлахаа 2010 оны зургаадугаар сард мэдэгдсэн ч гэлээ энэ баттай шийдвэр нь биш бололтой. 
## Намтар 
Тэр Их Манчестерийн «Салфорд» хотод Стюарт болон Марина Скоулз нарын хүү болон мэндэлжээ. Хүүгээ 18 сартайд нь Миддлетон хотын бага хот «Лангли» рүү тэдний гэр бүлийнхэн шилжин суурьшжээ. Скоулз Лангли дэх бага сургуульд байх үеэсээ хөлбөмбөгтийн спортод татагдан оржээ. Бас крикетэд. 14 настайдаа Манчестер Юнайтед багийн бэлтгэл бүлэгт элссэн бөгөөд улмаар 17 нас хүрч ахлах сургуульд суралцахаар болсон тул багийнхаа бэлтгэлийг орхисон гэдэг. 
## Баг 
Скоулзийг суралцахаар явсан энэ үед багийн андууд болох Дэвид Бекхэм, Никки Бат, Гэри Невилл болон Райан Гиггз нар нь 1992 оны «АХХ-ны өсвөрийн цомд» түрүүлсэний дараа жил нь Пил Невиллийн хамтаар багтаа эргэн иржээ. 1993 оны 6 сарын 23-нд залуучуудын багийн нэг хэсэг болон *24* дугаарын өмстгөлтэйгөөр тоглохоор болсон ч 1994-95 оны улирлыг хүртэл түүнийг тоглуулсангүй. Түүний анхны лигийн улирлын амжилт *17* тоглолтонд *5* гоол.
1994 оны есдүгээр сарын 21-нд «Лигийн цомын» тэмцээний «Порт Вейл» багтай хийсэн тоглолтонд хоёр гоол оруулан анхныхаа гарааг хийж байв. Скоулз 1995 оны «АХХ-ны цомын» Эвертон багтай хийсэн шигшээ тоглолтонд сэлгээгээр гарч тоглосон ч баг нь 1-0 хожигдсон юм.

1995-96 оны улиралд Челси баг руу Марк Хьюзийг явсаны дараа Скоулз үндсэн бүрэлдэхүүнд багтах боломж нээгдэн улмаар *22* дугаарын өмсгөлтэйгөөр улирлын туршид *14* гоол оруулсан байна. Юнайтедийн хувьд ч амжилтын буухиагаа үргэлжлүүлэн хоёр дахь удаагаа «Дубльдэн» түүхэнд Английн түүхэнд анхдагч болсоор. Скоулз(өмсгөлийн дугаар *18* болсон) Премьер лигийн ээлжит аваргын медалиа зүүсэн 1996-97 оны улиралд лигийн *16* тоглолтонд *3*гоол оруулсан үзүүлэлттэй байлаа.

1997-98 оны улиралд багийн ахлагч Рой Кин өвдөгний бэртлийн улмаас тоглох боломжгүй болсоноор Скоулз довтлогооны болон хамгаалалтын бүсэд улирлыг дуустал тоглов.

1998-99 оны улиралд Манчестер Юнайтед Премьер лиг, АХХ-ны цом болон УЕФА Аваргуудын лигт түрүүлэн «Трибль» хийхэд Скоулз түлхүүр тоглогчоор тоглосон байна. «АХХ-ны цомын» шигшээ тоглолтонд Ньюкасл багийн эсрэг багийн нэг гоолыг оруулсан бол Аваргуудын лигийн дөрөвний нэг шигшээ тоглолтонд Интернационале багийн эсрэг талбай дээр нь гоолдож байсан ч аваргын төлөө Бавари Мюнхен багийг хожсон тоглолтонд дараалан авсан шар хуудсын улмаас оролцож чадаагүй юм.

2002-03 оны улирал, Скоулз *20* гоол оруулж хувийн дээд амжилтаа үзүүлсэн бол дараагийн улирал нь *14* гоол тэр дундаа «АХХ-ны цомын» тэмцээнд *4* гоол оруулсанаар *9* удаагийн тэмцээнд нийт *5* гоол оруулсан анхны тохиолдол болов. Тэр Манчестер Юнайтедэд хааяахан хожигдол авчирдаг тал байв. Жишээ нь, 2005 оны «АХХ-ны цомын» шигшээд Арсенал багтай торгуулийн цохилтоор ялагчаа тодруулахад үед Скоулзын гүйцэтгэсэн цохилтыг хаалгач Йенс Леманны эсрэг алдаж цохисоноор ялагдсан байна. *2005-06* оны багийн бэлтгэл шатны хугацаанд өөрийн тодорхой бус шалтгаанаар олон олон асуудалтай тулгарч цаашид хөлбөмбөг тоглох үгүйдээрээ тулж байв. Улирлын тоглолт эхлэхэд энэ түүний байдал хэвийн болж тоглолтондоо анхаарлаа хандуулж эхэлсэн гэдэг.

2006 оны аравдугаар сарын 22-нд Юнайтедийг лигт Ливерпүүл багийг 2-0 харьцаагаар хожсон тоглолтонд Скоулз арван хоёр жилийн өмнө анхны тоглолтоо хийснээс хойш **500** дахь гараагаа хийж бүр гоолдож амжжээ.

Харин 2007 оны гуравдугаар сарын 3-нд Ливерпүүлийг талбай дээр нь 1-0 харьцаагаар хожсон тоглолтын үеэр Хави Алонсо дээр бүдүүлэг аашлан улаан хуудас авч 2005 оны дөрөвдүгээр сараас хойшхи хоёр дахь удаагаа талбайгаас хөөгдсөн явдал байв. Сар гаруйн дараа Аваргуудын лигийн дөрөвний нэг шигшээгийн Рома багтай хийсэн тоглолтонд мөн л талбайг орхих нь тэр.

Скоулз 2007 оны аравдугаар сарын 23-нд Аваргуудын лигийн хэсгийн Динамо Киев багтай хийх тоглолтыгн бэлтгэлийн үеэр өвдөгөндөө шөрмөсний бэртэл авч 2008 оны нэгдүгэр сарыг хүртэл талбай дээр гарч чадсангүй. Улмаар бэртлээс эргэн ирээд «АХХ-ны цомын» дөрөвдүгээр тойргийн Тоттенхэм Хотспур багтай хийсэн тоглолтонд сэлгээгээр гарч тоглосон бөгөөд 2008 оны дөрөвдүгээр сарын 23-нд Аваргуудын лигийн хагас шигшээн Барселона багтай хийсэн тоглолтонд оролцон Аваргуудын лигийн хувийн **100** дахь гараагаа хийж, гоолдож багаа ялалтанд хүргэж шигшээд шалгаруулав. Аваргын төлөөх тоглолтонд бэртэл нь болон тухайн үеийн Челси багийн хагас хамгаалагч Клод Макелелетай маргалдан авсан шар хуудсаас шалтгаалан 87 дахь минутанд Гиггзийн оронд сэлгээнд суусан бөгөөд тоглолтын үндсэн цагт 1-1 тэмцээгээр өндөрлөж, 6-5 харьцаагаар торгуулийн цохилт гүйцэтгэн ялж байв.

Скоулзыг 2008 оны есдүгээр сард «Английн хөлбөмбөгийн хүндэтгэлийн танхимд» бүртгэн авсан байна. 2009 оны нэгдүгээр сарын 24-нд «АХХ-ны цомын» Тоттенхэм Хотспур багтай хийсэн тоглолтонд 34 дахь минутанд хаалгач Том Хаддлстоуны хаалганд гоолдож, тооны харьцааг 1-1 болгон улирлын анхныхаа гоолыг оруулсан бол хоёрдугаар сарын 18-нд Фулхэм багийн хаалгач Марк Шварцераас ойн ирсэн бөмбөгийг гоол болгон Премьер лигийн анхныхаа гоолыг оруулав. Дөрөвдүгээр сарын 22-нд Портсмут багтай тоглосон тоглолтон дээр Скоулз 600 дахь гараагаа хийжээ.

2009 оны есдүгээр сарын 15, Скоулз жилийн өмнө Аваргуудын лигт Барселонагийн хаалганд оруулж байсан бол энэ удаад Туркийн Бешикташ багийн хаалганд 77 минутанд хаалгачийн эсрэг ганцаараа гарч ирэн гоолдов. Харин 2009 оны арваннэгдүгээр сарын 3-нд ээлжит гоолоо Оросын ЦСКА Москва багийн хаалганд цаг дуусах мөчид тооны харьцааг 3-3 болгон тэнцүүлэн оруулсан билээ. Удалгүй арванхоёрдугаар сарын 5-нд Вест Хэм Юнайтед багийн хаалганд гоолдож, Скоулзын Премьер лигийн 99 дэх гоолоор тэмдэглэгдэн үлдэв.

2010 оны нэгдүгээр сарын 27-нд оны эхний болоод «Лигийн цомын» тэмцээнд тоглосон долоон жилийн хугацаан дахь анхны гоолоо «Манчестерийн дербид» оруулсан юм. 2010 оны хоёрдугаар сарын 16-нд Аваргуудын лигт хувийнхаа нийт **тав дахь** гоолоо шөвгийн 16-гийн Милан багийг 3-2 харьцаагаар хожсон тоглолтонд талбай дээр нь багийн салхийг хагалан оруулсан байна. Түүнчлэн 2010 оны гуравдугаар сарын 6-нд Вульмерхэмптон Уондерерс багийн хаалганд хожлын цорын ганц гоолыг оруулсан нь Скоулзыг Премьер лигийн **100** гоол оруулсан **19 дэх тоглогч** болгож багийн нөхдөөсөө Райан Гиггз, Уэйн Руни нарын дараахь тохиолдол болов. 2010 оны дөрөвдүгээр сарын 16-нд тэр гэрээгээ нэг жилээр сунгасан бөгөөд маргааш өдөр нь Манчестер Ситиг 1-0 харьцаагаар хожсон тоглолтонд цаг дуусах мөчид гоолдож хоёр «дерби» дараалан гоолджээ.
 
Юнайтед 2010-11 оны улирал эхлэхийн өмнөхөн буюу наймдугаар сарын 8-нд «Коммунити Шиелдийн» тэмцээнд Челсиг буулган авч түрүүлсэн тоглолтын онцлох тоглогчоор Скоулз тодорч улмаар долоо хоногийн дараа дигийн нээлтийн Ньюкасл Юнайтед багтай хийсэн тоглолтонд «Улаан чөтгөрүүдийг» 3-0 харьцаагаар хожиход хоёр гоолын дамжуулалтыг өгсөн юм. Түүний дараа Фулхэм багтай хийсэн улирлын хоёр дахь тоглолтонд 150 дахь гоолоо оруулсан байна. 
### Олон улсын гоолууд 
## Үзүүлэлтүүд 
:*2010 оны арваннэгдүгээр сарын 24-ний байдлаар.*
## Шагналууд 
### Баг 
;Манчестер Юнайтед
* Премьер лиг (9): 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09
* АХХ-ны цом (3): 1995–96, 1998–99, 2003–04
* Лигийн цом (2): 2008–09, 2009–10
* АХХ-ны Коммунити Шиелд (5): 1996, 1997, 2003, 2008, 2010
* УЕФА Аваргуудын Лиг (2): 1998–99, 2007–08
* Олон улсын цом (1): 1999
* ФИФА Клубүүдийн ДАШТ (1): 2008
### Олон улс 
;Англи 18-аас доош насныхны баг
* Хөлбөмбөгийн Европын АШТ (18-наас доошхи нас): 1993
### Хувийн 
* Премьер лигийн Сарын онцлох тоглогч (3): 2003 I сар, 2003 XII сар, 2006 оны X сар
* Премьер лигийн Оны шилдэг тоглогч (3): 2000–01, 2002–03, 2006–07
* Премьер лигийн 10 улирлын шагнал: (1992–93 — 2001–02)
* Английн хөлбөмбөгийн хүндэтгэлийн танхим: 2008
## Торгууль 
Скоулз Премьер лигт 16 жил тоглохдоо нийтдээ 80 шар хуудас, 4 улаан хуудсаар торгуулж байсан бол Аваргуудын лигийн 100 гаруй удаагийн тоглолтонд 25 шар хуудас авч нэг удаа нэг тоглолтонд 2 шар хуудсаар торгуулж талбайг чөлөөлж байв.
## Хувийн амьдрал 
Скоулз Клэйри гэгч бүсгүйтэй гэр бүл болсон бөгөө Аррон, Алисиа болон Айден нарын хүүхэдтэй. Тэдний гэр бүлийнхэн Манчестер хотын ойролцоох Сэдлворт хэмээх бага хотод амьдардаг ажээ. Скоулзын биеийн байдлын тухайд нүдний даралт болон астам буюу мөгөөрсөн хоолойн мэнгэртэх өвчтэй гэх онош бий.

## Эшлэл 
## Холбоос 
* Багийн нь албан ёсны вэбсайт ManUtd.com вэбсайт дахь
* 
* Пол Скоулзын үзүүлэлтүүд
* Профайл *The Guardian* вэбсайт дахь

Ангилал:1974 онд төрсөн
Ангилал:Английн хөлбөмбөгчин
Ангилал:Премьер лигийн тоглогч
Ангилал:2000 оны хөлбөмбөгийн ЕАШТ-д оролцогч
Ангилал:2002 оны хөлбөмбөгийн ДАШТ-д оролцогч
Ангилал:2004 оны хөлбөмбөгийн ЕАШТ-д оролцогч
Ангилал:Англичууд